
Parlamentul  României

Camera  Deputaţilor
Comisia pentru Sănătate şi Familie
                Nr. 28/425 /31 August  2006

BIROULUI PERMANENT

AL

CAMEREI DEPUTAŢILOR,
Vă înaintăm, alăturat, raportul asupra proiectului de Lege privind înfiinţarea Centrului Medical de Recuperare Neuropsihomotorie pentru Copii – Bucureşti ( PLx 527/2006), adoptat de Senat în şedinţa din 5 iunie 2006 şi  trimis comisiei  spre examinare,  în fond,  în procedură obişnuită, cu adresa nr.PLx  527  din 7 iunie 2006, Camera Deputaţilor fiind  Cameră decizională.


La întocmirea raportului, comisia a avut în vedere avizul  Comisiei pentru buget, finanţe , bănci nr.439/14.06.2006, avizul Comisiei juridice, de disciplină şi imunităţi nr.PLx 527/20.06.2006, avizul Comisiei pentru drepturile omului, culte şi problemele minorităţilor naţionale PLx 527/28.06.2006,  avizul Consiliului Economic şi Social nr.2557/17.11.2005,  avizul Consiliului Legislativ nr.1428/17.10.2005, precum şi punctul de vedere al Guvernului nr.716/28.02.2006 .

În raport de obiectul şi conţinutul său, propunerea legislativă face parte din categoria legilor ordinare, în conformitate cu prevederile articolului 73 din Constituţia României, republicată.

PREŞEDINTE,

DEP.ACAD.PROF.DR.MIRCEA IFRIM

Parlamentul  României

Camera  Deputaţilor
Comisia pentru Sănătate şi Familie
                    Nr. 28/425 /31 August  2006 

R A P O R T

asupra proiectului de Lege privind înfiinţarea Centrului Medical de Recuperare Neuropsihomotorie pentru Copii – Bucureşti ( PLx 527/2006)
1. Cu adresa nr.PLx  527  din 7 iunie 2006, Comisia pentru sănătate şi familie a fost sesizată cu dezbaterea , în procedură obişnuită, a proiectului de Lege privind înfiinţarea Centrului Medical de Recuperare Neuropsihomotorie pentru Copii – Bucureşti ( PLx 527/2006), adoptat de Senat în şedinţa din 5 iunie 2006,  Camera Deputaţilor fiind Cameră decizională.
La întocmirea raportului, comisia a avut în vedere avizul  Comisiei pentru buget, finanţe , bănci nr.439/14.06.2006, avizul Comisiei juridice, de disciplină şi imunităţi nr.PLx 527/20.06.2006, avizul Comisiei pentru drepturile omului, culte şi problemele minorităţilor naţionale PLx 527/28.06.2006,  avizul Consiliului Economic şi Social nr.2557/17.11.2005,  avizul Consiliului Legislativ nr.1428/17.10.2005, precum şi punctul de vedere al Guvernului nr.716/28.02.2006 .
Proiectul de lege are ca obiect de reglementare înfiinţarea Centrului Medical de Recuperare Neuropsihomotorie pentru Copii – Bucureşti, prin reorganizarea Secţiei de recuperare neuropsihomotorie pentru copii din structura Spitalului Clinic de Urgenţă pentru Copii „M.S.Curie” ca unitate sanitară publică cu personalitate juridică.  Centrul va asigura baza de instruire pentru specializarea şi perfecţionarea personalului implicat în recuperarea complexă şi ortoprotezarea la copii. Finanţarea centrului se asigură din venituri proprii şi din sume acordate de la bugetul de stat.
Comisia propune Plenului Camerei Deputaţilor spre dezbatere şi aprobare proiectul de lege, care face obiectul raportului.
2. Proiectul de lege  face parte din categoria legilor ordinare , potrivit prevederilor articolului 73 din Constituţia României, republicată.

3. La lucrările comisiei din ziua de 28.08.2006 au fost prezenţi 17 deputaţi, neînregistrându-se absenţe.
Raportul comisiei a fost adoptat în unanimitate.
5. Proiectul de lege, potrivit art.75 din Constituţia României, republicată şi art.92 alin.(9) din Regulamentul Camerei Deputaţilor, republicat, este de competenţa decizională a Camerei Deputaţilor.

În urma dezbaterilor, Comisia pentru sănătate şi familie propune Plenului  Camerei Deputaţilor admiterea fără modificări a proiectului de Lege privind înfiinţarea Centrului Medical de Recuperare Neuropsihomotorie pentru Copii – Bucureşti ( PLx 527/2006), în forma adoptată de Senat.
PREŞEDINTE,

DEP.ACAD.PROF.DR.MIRCEA IFRIM

